
CORTEJO FUNEBRE DI EX MINISTER DI 
HUSTICIA SEÑOR HYACINTO RUDOLFO 
‘RUDY’ CROES A PASA DILANTI DI 
BESTUURSKANTOOR 


Diaranson mainta 24 di november e cortejo funebre ex Minister 
di Husticia señor Hyacinto Rudolfo ‘Rudy’ Croes a pasa dilanti 
di Bestuurskantoor. Prome Minister y demas Ministernan di 
Gabinete Wever - Croes tabata presente pa ricibi e ultimo 
bishita na Bestuuskantoor di señor Rudy Croes. Gobierno a 
entrega un krans den nomber di Gobierno y pueblo di Aruba. 


Cu hopi tristesa, tur esnan presente a brinda sosten na casa y 
yiunan di Señor Rudy y a tuma despedida di sr. Rudy Croes, 
naci dia 5 di september 1946 y a fayece 20 di november 2021. 


Señor Rudy lo wordo recorda pa semper pa tur locual cu el a 
haci pa nos dushi pais Aruba lagando atras un legado di fe y 
determinacion, lucha y optimismo. Señor Rudy tawata un co- 
fundador di partido MEP, Parlamentario, Minister y a fungi den 
diferente area manera cultural y deporte a traves di diferente 
proyecto grandi na biniestar di Aruba. Señor Rudy Croes ta un 
gran baluarte di nos pais. Aruba a perde un gran yiu di tera. 


Gobierno di Aruba ta expresa palabranan di forsa na henter 
famia y tur ser keri. Cu Rudy Croes sosega na paz. 

Prome Minister а asinsti па e evento annual di АТІА 
“Survived Covid, Aruba's Great Pivot” 

Diabierna ultimo a tuma luga e evento annual di ATIA “Survived 
Covid, Aruba's Great Pivot". Prome Minister Evelyn Wever- 
Croes a hiba palabra den e evento enfatisando cu reforsando 
e resiliencia economico di Aruba, ta fundamental pa na 
recuperacion. 


Prome Minister a duna dí conoce cu e anochi tawata 
sumamente ameno y informativo. “Pa mi loke mi ta hiba di awe 
ta e ambiente, animo, cooperacion y colaboracion pa traha 
hunto pa Aruba desde cu Covid-19 a bati na nos porta.” 


Como un parti sumamente interesante di e evento, tawata tin 
un panel di comerciante cu a trece padilanti con Covid-19 a 
afecta nan y na mes momento con nan a transforma e crisis 
den un oportunidad. Ohala e storianan aki por inspira hopi mas 
comerciante y persona nan na Aruba. 


Den e di dos panel Prome Minister y Minister Geoffrey Wever a 
elabora riba e vision di Gobierno y con pa hiba Aruba padilanti. 





Prome Minister a duna di conoce cu el a ricibi diferente feedback 
indicando cu e puntonan treci ta mustra hopi cla cu Gobierno 
tin un vision pa recupera y hiba Aruba padilanti. 


“Gobierno su mision y vision ta pa recuperacion di Aruba pa 
asina trece progreso y bienestar pa tur hende. Den e lineanan 
aki tur ministerio ta alinea. Ministerio Economico ta alinea riba 
recuperacion economico, Ministerio di Enseñansa ta ainea riba 
e recuperacion door di prepara nos hobennan pa e periodo di 
recuperacion y tur otro ministerio ta dirigi riba recuperacion di 
nos pais den tur sentido”, Prome Minister a remarca. 


Un pregunta al caso cu a wordo dirigi ta tocante e 12.6 % di 
recorte y kico lo pasa si bin un walk out masal y kico Gobierno 
lo haci pa evita esey? Prome Minister a splica cu e 12.6% ta un 
condicion di Hulanda pa Aruba haya sosten di likides. Manera 
Aruba ta para awor, nos mester 6 luna mas di sosten di likides 
di Hulanda. Januari te cu july ta proyecta cu aruba lo depende 
di esaki. 

Aruba a haya di Hulanda caba 900 miyon y ta calcula cu nos 
mester ainda 200 — 300 miyon pa nos cera e total di fiansa na 
1.2 miyon. Aruba ta depende di nan y Aruba mester cumpli 
cu e condicionnan. Den e siguiente lunanan Gobierno mester 
negocia ainda con ta bay paga bek bou di interesnan mas 
faborabel. 


“Dus por tin walk out pero e no ta den man di Gobierno. Nos a 
pidi caba permiso pa stop di corta completo y solamente corta 
mita otro aña y nos ta pendiente decision di Hulanda. Nos tin 
dialogo constante cu sindicatonan pa evita cu cosnan menos 
bon pasa na Aruba. 


Mi ta respeta sindicatonan, mi ta riba mesun liña cu nan y lo 
kier debolbe tur hende nan placa bek pero nos ta depende di 
Hulanda y mester cumpli cu e condicionnan un tempo ainda 
Ban keda trankil, warda Hulanda contesta nos y depsues nos 
ta wak unda nos ta para”. 


“Nos a sobrevivi Covid-19, e pio crisis cu Aruba a conoce den 
e siglo aki. E pio crisis economico pa Aruba despues di ciere di 
LAGO. Pero nos a sobrevivi. Mi tawata sa cu lidera un pueblo 
lo no ta facil. Mi tawata cu lidera un pueblo den un crisis, lo 
no ta facil. Pero nunca mi a pensa mi lo biba den un evento 
di e magnitud aki mucho menos lidera durante esaki. 20 luna 
despues, ainda e ta parce ireal. 


Gabinete Wever-Croes, mesora a lora manga y traha mas 











duro ainda determina pa recupera. Reforsando e resiliencia 
economico di Aruba, ta fundamental pa na recuperacion. Pa 
recupera completamente, nos mester brasa manera nobo di 
pensa. E motto ‘business as usual’ ya no ta aplicabel. Nos 
mester enfoca riba crea empleonan nobo. 


Gobierno, hunto cu partners a diseña su strategia di 
recuperacion, ‘Repositioning Our Sails Master Plan’ no 
solamente pa provee un impulso temporal, sino pa pone 
e fundeshi pa crecemento economico a largo plazo. Un 
crecemento economico inteligente, inclusivo y sostenibel, cu 
ta enfoca riba reformanan structura pa conberti den economia 
resiliente”. 

Prome Minister Evelyn Wever-Croes: 
Mientras cu Gobierno a actua rapido 


pa haya sosten di 





ikides 


HULANDA A PONE RECORTE DI 12,6% 
COMO CONDICION 





Den e ultimo dianan aki, un topico cu ta den discusion e dianan 
акі bou di sindicatonan, ta e recorte di salario di 12,6%. Prome 
Minister Evelyn Wever-Croes, reaccionando riba esaki, ta 
remarca cu talves ta bon pa recorda con tur cos a cuminsa. 


Mesora cu Covid a bati na nos porta na maart aña pasa y 
Aruba a pidi Hulanda pa sosten di likides, Hulanda a pone 
condicion cu mester recorta salarionan di empleadonan. Aruba 
a propone día 30 di april 2020 un recorte di 12,6% te cu 31 di 
december 2020, pero unilateralmente Hulanda a cambia esaki 
dia 18 mei 2021, den ‘tot nader order’. 


No solamente esey, sino Hulanda a pone esaki como condicion 
na sosten di likides, estilo ‘take it or leave it’, pues si Aruba no 
acepta, no tin sosten di likides. 





Na fin di 2020 Hulanda a recorda Aruba cu e recorte mester 
sigui den 2021 ‘tot nader order’. Secretario di Estado Knops a 
bolbe ripiti cu tanten cu Aruba ta depende di sosten di likides 
di Hulanda, e recorte mester keda na vigor. 





Pa 2022, segun tur calculacion, Aruba ta bay tin mester ainda 
di sosten di likides, pa 6 luna, total pa como 300 miyon florin. 
Luna pasa, 22 di october, Aruba a pidi Hulanda, ya cu pa 2022 
lo mester di sosten di likides solamente pa 6 luna, pa mitar di 
afia, pa baha e recorte di salario di empleadonan tambe na 
mita. Pues pa den 2022 no corta 12.6%, pero solamente 6.3%. 


Siman pasa, dia 16 nov Hulanda a informa Aruba cu a pidi 
conseho di CAFT cu lo keda cla prome cu 30 di november 
2021. Gobierno ta den espera di contesta. “Pues, e no ta den 
man di Gobierno di Aruba, e ta den man di Gobierno Hulandes 
awor”, Prome Minister a enfatisa. 


Prome Minister a asegura: “Gobierno di Aruba ta para na e 
banda di sindicatonan, nos kier mescos cu sindicatonan. Mi 
deseo mas grandi ta di elimina e recorte pa tur hende haya nan 
salario completo. 


Pero den esaki Hulanda tabata duidelijk: tanten nan tin cu 
duna nos placa tur luna, nan ta pidi pa empleadonan di sector 
publico y semi publico sigui entrega parti di nan salario. 

Nos a reuni cu sindicatonan dos biaha e luna aki caba y ambos 
reunion a bay bon. Den e ultimo reunion mi a pidi pa no pone 
na riesgo e recuperacion di nos pais. Pasobra sino, nos ta mas 
leu for di cas. 


Den medionan di comunicacion mi por a destila cu sindicatonan 
ta pidi pa por negocia cu Hulanda. Ami ta sostene e iniciativa 
aki, pero mi ta realistico, no tin espacio pa negocia. 

Ta mescos cu ora bo cera un hipotheek cu un banco y bo haya 
bo obliga pa bay di acuerdo cu e condicionnan, despues bo 
no ta bay bek y re-negocia condicionnan. Nos a purba y ‘as 
we speak' ta purbando, peor ainda no tin reaccion positivo di 
Hulanda. 


Pero atrobe, si ta esey sindicatonan kier, ami ta sostene, 
pasobra atrobe mi ta bisa, nos ta para na e mesun banda cu 
sindicatonan. Nan mester djis pidi esey. 


Mi kier ripiti cu mi ta compronde e posicion di sindicatonan, 
mi ta respeta e trabou di sindicato, y mi tin hopi aprecio pa e 
trahadonan, mienbronan di sindicato. Nos ta para na banda di 
sindicatonan. Nos kier mesun cos cu sindicatonan kier, y mi 
deseo mas ferviente ta pa por elimina e recorte di salario, pa 
cada trahado bay cas cu nan salaio completo. 


Panos logra esaki, Aruba mester sigui e rumbo di recuperacion, 
y den esaki Aruba tin mester di nos tur. Di Gobierno, di 
sindicatonan, di Parlamento, di empleadonan y di sector 
comercial. Nos lo sigui na mesa di dialogo cu sindicatonan y 
tur gremio pa logra e recuperacion di nos pais. 

Prome Minister Evelyn Wever-Croes: 


MIKE EMAN AWE PARA NA BANDA 
KIER INSTIGA 


Mientras cu na momento di crisis el a bandona timon di 
su mesun gobierno y a bay sinta bao di un palo y a bay 
riba welga di hamber 


Prome Minister Evelyn Wever-Croes ta reacciona riba 
distractionnan peligroso di parti di AVP cu ta purba stroba Aruba 
su progreso y recuperacion. Mike Eman awe para na banda 
kier instiga, mientras cu na momento di crisis el a bandona 
timon di su mesun gobierno y a bay sinta bou di un palo y 
a bay riba welga di hamber. Awo señor Eman, den media ta 
instigando y kier trece duda den maneho di nos Gobierno na e 
momentonan crucial aki di recuperasion di Aruba su economia 
cu ta unico oportunidad cu nos tin pa bolbe na normalidad. 


Pa cuminsa, Prome Minister a splica, CAFT a wordo causa pa 
e mal maneho di Mike Eman y su gobierno di AVP. Na inicio 
di e prome gobierno di señor Eman, el a cuminsa na bisa cu 
ta bay elimina BBO, pero kite pa pone kico na su luga? El a 
lage na mita. Despues su mesun colega e tempo ey Minter di 
Finansas señor Mike de Meza a coregi’e y a bis'e cu no por. 
E manipulacion iresponsabel aki a causa un caida di entrada 
pa pais Aruba. Y nan tabata sa con devastador esaki tabata pa 
Ariba, pero nan no a worry. 

Despues a dicidi pa manda nos expertonan fiscal financiero 
cas y a institui un ‘management team’ cu a bira cara otro banda 
y laga fiesta wordo haci cu placa di pagado di impuesto. 
Malgastando placa di comunidad na tur sorto di conferencia y 
biahamento, cu permiso di e Minsitrer di finansas e tempo ey 
señor de Meza. 


Despues AVP a pone Juan David Irausquin cu a hereda tur loke 
Mike Eman y su Gobierno a crea na gasto, debe y problema. El 
a cuminsa kita hende for di trabao, na un di e departamentonan 
mas critico di Aruba, a manda casi tur trahado social cas. A 
subi edad di pensioen etc, etc. Despues AVP a manda Juan 
David na careda Hulanda у Hulanda no kier a sinta си п'є. 


“Puntra bo mes dicon Hulanda no kier a sinta cu Juan David. 
Puntra bo mes dicon. Esaki ta contestanan cu Mike Eman 
mester duna pueblo. Pasobra su maneho a atacha credibilidad 
di henter nos pais cu Hulanda. Ora cu bo mes no tabata por 
mas cu locual bo a causa, bo a bay sinta bao di un palo pariba 
di Fort Zoutman y a bay riba un wega di hamber, esey tabata bo 
contesta pa Hulanda, despues di bo añanan di gobernacion”. 


Asina Aruba a haya Caft. Y Awe Aruba tin CAFT riba nos lomba, 
causa pa Mike Eman su gobernacion. Ora ya no por a sigui 
fia mas y e debe di Aruba a redobla, bao presion di Hulanda 
el a pone un experto financiero, Sr. Angel Bermudes, pero el 
a mara su manan pa e no por tuma decision y e mes a sigui 
biaha rond mundo saca potret. 

UnMinister di Finansas experto sinta como decoracion pa 


Hulanda mira, pero Hulanda kier a mira accion despues di a 
crea tanto debe pa nos pais. 


Ayera y awe por a mira Mike Eman den medionan ta saca 
comunicado y insitiga nos comunidad y kier trece duda den 
maneho di Gobierno actual. 


“Nos si no a pone un Ministrer di Finansas pa decoracion. Nos 
a pone un señora fuerte cu a goberna segun berdad, no segun 
fantasia of miedo. Nos a para e fiesta y a bay over na baha 
gasto. Nos si a reduci cantidad di personal di ministeriornan. 
Nos a introduci reformanan fiscal cu a reparti e peso financiero 
den mas sector y a hasta compensa e trahadonan cu reduccion 
di inkomsten y loon belasting. 


Nos si a gana respet di Hulanda, no cu show pero cu maneho 
di calidad y concreto. Nos si a logra un presupuesto cu surplus 
y logra elogio di Raymond Knobs y Gobierno Hulandes sin a 
kita hende na cantidad di Gobierno. 


Awe despues di e Crisis di Pandemia y Economico di mas 
grandi cu a dal henter mundo den e ultimo 50 añanan, bo kier 
para na banda y instiga y tira gasoline? Foei Mike, Foei. 


Gabinete Wever Croes si ta compronde, nos si ta scucha di 
expertonan di nos y di otro instancianan internacional. Bo no 
por fia bo progreso, bo mester sanea prome bo situacion, pa 
asina crea confiansa, despues stabilidad pa despues genera 
progreso cu bo maneho. 


Bo no por fia progreso, e ora lo bo ta bibando riba vloer di 
papel riba un pos sin fondo. 

Bo no por haci esey cu un pais. P'esey negoshinan cu Mike 
Eman a maneha a kibra. 

Y ta p'esey Hulanda a perde confiansa den Mike y no kier a 
topa cu su ministernan. 


Awe nos ta saliendo for di e pandemia y e crisis di mas grandi 
cu a yega di golpea nos pais. Mike Eman mester tin un poco 
pasenshi, laga e Gobierno cu a gana e confiansa bek di pueblo 
di Aruba y di Hulanda caba e trabao. No hinca palo den e spaak 
di wiel awor. 


Nos nota cla ainda, pero cada dia cu nos sigui sostene e maneho 
actual cu ya ta dunando fruto, nos ta mas cerca. Uni Gobierno 
y Pueblo cu solidaridad, nos lo logra”, Prome Minister di nos 
Pais Aruba, señora Evelyn Wever-Croes a termina bisando. 


ge” y Diaranson 24 November 2021 





MINISTER Xiomara Maduro 


Finansa y Cultura 











Conferencia 35 aña Status Aparte - Aruba Ta Di Nos Tur 


STATUS APARTE A BRINDA NOS UN PAIS, 
TA KEDA NA NOS PA CONSTRUI PATRIA 


Oranjestad - Diamars ultimo Minister Maduro di Cultura hunto Joan Danies, acompaña pa musiconan sr. Johnny Scharbaay 
cu Minister President Evelyn Wever-Croes tabata anfitrion die у sr. Chencho Kelly como aporte di Departamento di Cultura 
"Conferencia 35 aña Status Aparte, Aruba ta di nos tur’, dedica Durante e Conferencia aki tambe a presenta dos panel 
pa conmemora e 35 aña di “Posicion di Aruba den Reino’ 
Aruba como Pais autonomo lidera pa moderador sra. Indra 
denter di Reino Hulandes. Zaandam cu panelistanan sra. 
Tabata un mainta yena Lily Marval, sr. Aldrich Croes, sr. 
cu e historia di e Status Tristan Every, sr. Rendell de Kort, 
Aparte di nos Pais y su sr. Edric Croes y sr. Hubert Dirks. 
protagonistanan. Un mainta Durante e panel e panelistanan a 
na unda cu grandi y hoben comparti nan opinion riba varios 
por medio di entrevista a tereno kico Status Aparte a nifica 
haya oportunidad pa expresa pa Pais Aruba y tambe con nan ta 
man opinion riba Aruba su mira Aruba su futuro den Reino. 
Status Aparte y con nan E conferencia a clausura cu e 
ta wak Aruba den futuro. interpretacion die cantica 'Mi Pais' 
Panelistanan consistiendo di nos artista Jossy Brokke hunto 
di profesionalnan di Aruba cu Edjean Semeleer, acompafia 
a duna un bista di con nan pa e guitarista Chris Kross. Un 
a experencia nos Status bunita cancion pa recorda nos riba 
Aparte, con nan ta wak cu e stimacion cu nos mester tin den 
Aruba a desaroya den 35 nos curason pa nos Pais. Status 
aña di tempo y con nos Pais Aparte a brinda nos un Pais, ma 
lo mester sigui desaroya e ta keda na nos pa construi Patria. 
siguiente añanan nos dilanti. Minister di Finansa y Cultura ta 
E Conferencia 35 aña Status yama danki na tur e panelistanan, 
Aparte, Aruba ta di nos tur’, na e personanan cu a comparti 
tabata yena di e creatividad nan opinion tocante Status Aparte 
di nos hendenan. Por medio den e grabacion, sra. Clarita 
di un visualisacion a conta e Britten, e hoben Jaylon Machado, 
historia di Status Aparte y e High Performance, TeleAruba, 
desaroyodiArubaden 35 aña. Diario TV, Canal 22, Radio Power 
Tambe tabatin declamacion FM y tur otro medionan social, pa 
di e poema ‘Union .... E уабі" nan tremendo cooperacion. 

door di sra. Melendy Bisslik Alabes Minister Maduro ta gradici 
- Neuman, ganadora di і tur hende си a acepta e invitacion 
Poeta di Patria 2018 y 2019. pa tabata parti di e conferencia 
Alabes tabatin presentacion di un obra teatral ‘Curason- Aruba den un ambiente positivo y cu e mensahe principal di union na 
ta di nos tur’ cu actuacion di sr. Jhon Freddy Montoya y sra. bienestar di Aruba. 

SESSIONNAN CU STAKEHOLDERS PA 
RAPORTE DI METANAN MUNDIAL PA UN 
DESAROYO SOSTENIBEL 


Gobierno di Aruba a compromete su mes pa implementa 
Agenda 2030 y e Metanan Mundial Pa Desaroyo Sostenibel 
(Sustainible Development Goals - SDGs) di Nacionnan Uni 
(UN) na Aruba. 


E Agenda 2030 y e SDGs ta forma un marco global di accion 
pa yega na mas prosperidad pa nos planeta y pa henter 
humanidad. Nos mundo ta cambiando rapidamente door di 
cambio di clima, pandemia y hopi otro aspecto cu ta influencia 
mundo manera nos a bin ta conoce. 


Pa logra tin un miho futuro, ta importante pa henter comunidad 
uni forsa y tuma accion pa crea esaki. SDG ta fungi como un 
compas y guía den esaki. 


Na 2022 Aruba como parti di Reino lo raporta na e Voluntary 
National Review (VNR) di UN tocante e progreso di e 
implementacion di e SDGs na Aruba. E Comision Nacional di 
SDGs ta encarga cu e raportahe . 


Hopi organisacionnan, impresanan y individuonan caba ta 


tumando accion cu ta aporta pa yega na e metanan aki. P'esey 
den e proceso di VNR tambe nos ta colaborando cu diferente 
stakeholders pa acumula bon practicanan y otro informacion 
relevante tocante e practicanan sostenibel y contribucion na e 
implementacion di SDGs na Aruba. 


Alavez e proceso di VNR ta brinda e oportunidad pa por 
intercambia di idea y siña di otro con pa incorpora practicanan 
sostenibel den comercio, organisacionan y na nivel personal. 


Cu e meta aki, Prome Minister a invita sector priva, NGOs y 
demas instancia pa participa na un sesion virtual consultativo 
cu lo tuma luga dianan 30 di November y 1 di December 2021 
di 9or di mainta pa 12or di merdia. 


A wordo pidi pa yena tambe un cuestionario tocante stapnan 
sostenibel awo of den futuro, bon practicanan of storianan 
exitoso y/of obstaculonan den implementacion di SDGs. 





Prome Mi 
cu presen: 


er di Aruba ta spera di por conta 
di itadonan na sion aki. 

MINISTER Dangui Oduber 

Turismo y Salubridad Publico 








Diversificando nos turismo 
SARPA AIRLINES LO BAY CUMINSA 
CU VUELONAN DIRECTO DESDE 
BARRANQUILLA Y MEDELLIN 


Diaranson atardi Minister di Turismo Sr. Dangui Oduber tabata 
na Aruba Airport Authority (AAA) pa haci anuncio oficial cu 
Sarpa Airlines lo bay cuminsa cu vuelonan pa Aruba desde 
Colombia. E noticia aki ta uno sumamente positivo pa Aruba 
su turismo caminda lo bay diversifica e mercado Colombiano 
cu 2 ruta nobo. Di manera aki Aruba ta sigui reconstrui e 
mercado importante aki creando mas conectividad entre Aruba 
y Colombia. 

Sarpa Airlines ta existi pa mas di 40 aña, pero ta recien awor cu 
nan lo bay cuminsa duna servicio di vuelonan comercial. Den 
pasado nan tabata duna servicionan di vuelo charter y tambe 
di air ambulance. E aeroliña ta habriendo diferente ruta nobo 
den Caribe incluyendo na Corsou, pero Aruba ta e unico isla cu 
ta bay ricibi 2 vuelo semanal for di Barranquilla y Medellin. E 
vuelo inaugural lo bay tuma lugar dia 2 di januari 2022. Fuera 
di e 2 rutanan menciona Sarpa Airlines ta trahando dura pa 
logra habri un ruta directo for di e cuidad di Cali tambe. 

Sarpa Airlines lo bay ofrece e servicio di 2 vuelo semanal 


directo pa Aruba for di Barranquilla y Medellin riba diaranson y 
diadomingo. E aeroliña lo ta uzando e tipo di avion jet Embraer 
145LR cu tin un capasidad di 50 stul. E rutanan di Barranquilla 
y Medellin ta rutanan cu den pasado ya caba a yega di wordo 
uza, pero pa diferente factornan nan no a resulta exitoso. 
Sarpa Airlines ta di opinion cu como nan avion ta di 50 stul e 
lo ta ideal pa e ruta nan aki ta un exito e biaha aki. Sarpa tin 
proyecta pa trece alrededor di 15.000 turista den aña 2022 
pa Aruba. Minister Oduber ta sigui diversifica nos turismo y 
cu e vuelonan nobo aki ta percurando pa ehecuta e vision di 
diversificacion. 


Minister Dangui Oduber a yama un danki na e CEO di Sarpa 
Airlines Sr. Carlos Mesa y tambe na e propietario di e aeroliña 
Sr. José Roberto Luna pa duna Aruba e confiansa. Tambe e 
mandatario a manda palabra di elogio pa ekipo di AAA y ATA 
cu ta trahando duro pa Aruba keda diversifica nos mercadonan 
den Latino America 

MINISTER Rocco Tjon 

Husticia y Asuntonan Social 











AWE NOS A DESPEDI DI 
HYACINTHO RUDOLFO “RUDY” CROES; 
“E HOMBR'I PUEBLO 














ORANJESTAD - Diaranson merdia a tene acto di entiero di 


Ex-Mandatario, Yiu, Ruman, Tata, Amigo, Colega; “E Hombri 
Pueblo”, Sr. Hyacintho Rudolfo “Rudy” Croes. Minister di 
Husticia y Asuntonan Social Sr. Rocco Tjon, a hiba palabra 
durante e ceremonia pa asina conmemora y gradici Sr. Rudy 
Croes (QEPD), pa su bunita trayectoria den e mundo político, 
pero tambe como un gran amigo. 


Cu un tristeza profundo pero enormemente agradecido na e 





famia completo di Sr. Rudy Croes, Minister Tjon, a hiba palabra 
pa asina comparti cu esnan presente su propio experiencia y 
conocemento den feliz memoria di Sr. Rudy Croes. Minister 
Tjon a expresa cu Sr. Rudy Croes tawata un Arubiano humilde 
pero orguyoso di su origen, y cu como político a haya e nomber 
“E Hombrii Pueblo”. 


Sr. Rudy Croes a kere fiel cu cada hoben y adulto na Aruba tin 
e derecho fundamental pa conoce e historia di su pais. 

Continuacion AWE NOS А DESPEDI DI HYACINTHO RUDOLFO “RUDY” CROES.... 

E historia di e norma y balornan di su nacion y su simbolonan 
di identidad, cu ta identifica nos como pais. Y pa e motibo aki 
Sr. Rudy Croes a profundisa su mes den bukinan y literatura 
di hendenan cu a relata e realidad di nos historia. Tur esaki 
pasobra e tawata kere firme cu mester brinda “respet pa e 
berdad". 


Remarkabel pa e Mandatario ta, cu na prome instante Sr. Rudy 
Croes no tawata tin ningun deseo pa drenta e arena politico, 
como tal, na aña 1986 ora e a wordo aserca pa subi lista di 
partido Movimiento Electoral di Pueblo e a vocifera: “ Mi sa den 
kico Betico a pasa exactamente y awor den e tristeza aki, mi 
no ta ni pensa riba drenta den politica”. Sinembargo, a logra 
convence pa toch subi lista y den su prome salida, cual tawata 
e eleccion di dia 6 di januari 1989, a logra saca un total di 
4707 voto. Asombroso ta cu, apesar di a logra e cantidad di 
voto aki, e a nenga pa bira Ministro, pa motibo cu e kier a bay 
Parlamento prome pa asina e por gana experencia. Esaki ta 
loke cu ta caracteris'e, un bes mas, como e Arubiano humilde 
cu Sr. Rudy Croes tawata. 


Den su trayectoria como Minister di Husticia, Sr. Rudy Croes 
a logra hopi pa pais Aruba, entre otro; implementacion di 
GuardaCosta, “Mas Blauw Riba Caya”, Centro di Husticia na 
Santa Cruz y un warda completo na Noord, vigilancia aereo 
a traves di helicopter, y vigilancia a traves di radarnan. Pero 
tambe, a mira e importancia y e necesidad pa informacion y 





inteligencia den investigacionnan, y pa e motibo aki a introduci 
y inverti den sistemanan tecnologico manera “Radex”. Un 
sistema cu te dia di awe nos ta usa. Asina por menciona hopi 
mas cos cu Sr. Rudy Croes a haci pa Aruba. 


Minister Tjon, a comparti un poco di su experiencia personal 
cu Sr. Rudy Croes, cual a inicia na aña 2004, como un hoben 
profesional cu a sigui e curso di team di aresto a peticion di ex 
Mandatario Sr. Rudy Croes. А ѕійа conoce Sr. Rudy Croes mas 
di serca durante momentonan oficial, y momentonan inoficial, 
for di yamadanan, “whatsappnan”, combersacionanan na Sr. 
Rudy Croes su cas y a pasa momentonan ameno na Urataca. 
E ultimo combersacion cu e ex-Mandatario, apesar di su propio 
luchanan di salud, tawata riba bienestar di Aruba. Sr. Rudy 
Croes semper tawata enfatisa e lucha cu a wordo hiba di nos 
tur como pais Aruba, y tawata suplica nos pa conserva esaki. 
Un muestra di su amor pa nos tur, su amor pa Aruba. 


Minister Tjon a termina su discurso cu un dicho di nos libertador 
“Sr. Betico Croes”. E dicho cu “Mo Rudy”, a incorpora y finalisa 
su buki cune, titula “E Hombr'i Pueblo”. "Мі за cu despues cu nos 
no t'ey mas, historia lo demostra kico ta e rikesa inmaterial cu 
nos a laga atras pa nos criaturanan”. Por ultimo, e Mandatario 
a expresa cu “Mo Rudy por ta trankil cu su sacrificionan no 
tawata envano. Familares y su amigonana tambe por ta trankil, 
cu boso sacrificio no tawata envano. Rudy lo keda recorda pa 
semper, y su lucha lo continua, cu Mo Rudy sosega na paz”. 

Gabinete Wever - CroesII 


ARUBA MESTER DI NOS TUR PA RECUPERA. 

Departamento di Salud Publico: 
UPDATE 24 DI NOVEMBER 2021 


Segun resumen di awe 23 persona a recupera y un total di 
16 caso nobo di COVID-19 a keda registra di cual 6 ta no- 
residente. E cifranan aki ta representa un ‘Positivity rate’ bou 
di nos residentenan di 8%. 

E cantidad di casonan activo di COVID-19 pa awe ta 176 y 
cantidad di fayecidonan relaciona cu COVID-19 ta 173. Datos 
ta ilustra casonan nobo di COVID cu un average semanal di 

Activo 176 
Positivo 16246 
Vacuna 83513 

frecuentemente 


16 caso pa dia y un averahe di ‘positivity rate’ semanal di 11% 
pa dia. 


Actualmente na Aruba tin 9 persona interna debi na COVID 
di cual den ICU tin 3 persona y riba piso general tin 6. Na 
Colombia tin actualmente 8 persona den ICU y 3 riba piso 
general. 





RESIDENTE NO-RESIDENTE 
10 6 
137 39 
14388 1509 
14695 1551 
170 3 








suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta, 

, Muchanan mester drumi entre 10 ра 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 


Pa combati 


Uza tapa boca 
paden di turluga 

